Diari Oficial de la Generalitat Valenciana


Sumari del DOGV 5779, del 06-06-2008 (2008/6262)

Informació pública del Projecte de Modificació Puntual del Pla General d'Ordenació Urbana de València, obertura avinguda de Portugal.
-------------------------------------------------------------------------------------------------------------------------------------

### Dades del document

Número de DOGV
:   5779

Data del DOGV
:   06-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6262


Data del document
:   05-05-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * pla d'urbanisme
    * administració local

Informació pública del Projecte de Modificació Puntual del Pla General d'Ordenació Urbana de València, obertura avinguda de Portugal. [2008/6262]  
El Ple de l'Ajuntament, en la sessió celebrada el 25 d'abril de 2008, va adoptar l'acord següent:  
Vist el Projecte de Modificació Puntual del Pla General d'Ordenació Urbana, elaborat pel Servici de Planejament en l'àmbit delimitat pels carrers de Marxalenes, avinguda de Burjassot, avinguda de Portugal i els carrers En Guillem Ferrer i Vallés, amb el dictamen previ de la Comissió d'Habitatge, Grans Projectes i Urbanisme, s'acorda:  
I. Sotmetre a informació pública, pel termini d'un mes, el Projecte de Modificació Puntual del Pla General d'Ordenació Urbana en l'àmbit delimitat pels carrers de Marxalenes, avinguda de Burjassot, avinguda de Portugal i els carrers En Guillem Ferrer i Vallés, consistent en la regularització de la parcel·la qualificada com a sistema local educatiu cultural privat (EC\*) per a permetre l'obertura de l'avinguda de Portugal, i es procedix a remetre els corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat, amb l'efecte suspensiu de llicències previst en l'article 101.2 de la Llei Urbanística Valenciana.  
II. Sotmetre a informació pública el Conveni de Col·laboració entre l'Ajuntament de València i la Congregació de les Germanes Mantellate, Serves de Maria, per a l'obertura de l'avinguda Portugal i reordenació de les instal·lacions escolars propietat de la congregació, subscrit el 22 de maig de 2007.   
III. Sol·licitar del Servici Municipal de Transports i Circulació que fixe la planta viària de conformitat amb la nova ordenació.  
IV. Sol·licitar un informe del Servici de Jardineria i Paisatge sobre els extrems descrits a l'informe de l'Oficina Tècnica de Planejament d'1 d'abril de 2008.  
I de conformitat amb el que establix l'article 83.2.a de la Llei 16/2005 de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un mes, comptador des de l'endemà de la publicació del present acord en els diaris corresponents. La documentació es troba a disposició del públic a les dependències del nou Ajuntament (av. d'Aragó, planta baixa, Oficina d'Informació, de 09.00 a 13.00 hores) i exposada a la web d'Urbanisme (www.valencia.es/urbanismo).   
València, 5 de maig de 2008.- El secretari: Pedro García Rabasa.